Publication: Magyar Közlöny
Issue: MK-2003-58 (Year: 2003, Number: 58)
Era: 1990-2004
Section: az 1046/2003. (V. 28.) Korm. határozathoz
Paragraph Index: 610

3. Az EU jogharmonizáció deregulációs feladatai Az eltelt csatlakozási idõszakban összességében sikeresen véghezvitt jogharmonizáció részfeladataként szükséges a feleslegessé vált vagy a csatlakozás idõpontjában feleslegessé váló jogszabályok kiszûrése és a hatályon kívül helyezéssel kapcsolatos javaslattétel. A párhuzamosságok elkerülése érdekében az EU jogharmonizáció keretében elvégzendõ deregulációs feladatokat, a felelõsök megjelölését és a határidõket az éves jogharmonizációs program tartalmazza. 2003/58. szám II. Az ágazati érdemi dereguláció elõkészítése valamennyi jogszabályi szinten A szaktárcáknak fokozatosan át kell tekinteniük joganyagukat a túlszabályozás érdemi csökkentése érdekében. Ennek elsõ lépéseként, a következõ évek érdemi deregulációs munkálatait elõkészítendõ a következõ területeken szükséges a javaslattétel. A szaktárcák — jogalkalmazási tapasztalataik (szakfõosztályok államigazgatási ügyintézése, ügyfélszolgálati irodák panaszügyei, szakmai visszajelzések, hatásvizsgálatok) alapján jelöljék meg azokat a problématerületeket, amelyek esetében véleményük szerint a túlszabályozás, fölösleges vagy rossz szabályozási technika megválasztása, a jog életviszonyokba történõ túlzott beavatkozása okolható a jogalkotói szándék korlátozott érvényesüléséért, a jogalkalmazási problémákért; — rövid és középtávú jogalkotási programjaik alapján jelöljék meg azokat a tárgyköröket, amelyek esetében a 2004—2005. években átfogó újraszabályozásra, a hatályos joganyag jelentõs mértékû deregulációjára kerülhet sor, illetve fogalmazzák meg a 2004—2005. évekre vonatkozó egyéb deregulációs javaslataikat. Felelõs: érintett miniszterek Határidõ: a javaslattételre: 2003. december 31. 2003/58. szám A Kormány 1047/2003. (V. 28.) Korm. határozata a Magyar Katolikus Egyház számára 2003. évben rendezésre javasolt ingatlanokról és az e célra elkülönített költségvetési keret felosztásáról

Source: https://magyarkozlony.hu/hivatalos-lapok/cfa22101c5fe30485abc7cee0cc1752bf4de1ecc/dokumentumok/41c6e7ab7f9ca3c514f67e460faa616396989257/letoltes